# ברט ברמן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ברט ברמן נולד ב-29 בדצמבר 1938 ברוטרדם שבהולנד. פסנתרן הולנדי-ישראלי, תושב תל מונד. מוכר כמבצע של פרנץ שוברט ומוזיקה קלאסית בת זמננו. למד אצל יאפ ספאנדרמן באקדמיה למוזיקה של אמסטרדם. השתלם עם תאו ברוינס ואלפרד ברנדל.

כסולן זכה בפרס ההצטיינות ההולנדי, עיטור חברי הקונצרטחבאו, הפרס הראשון בתחרות גאודאמוס למבצעים ותחרויות סולניות נוספות. בטרם עלייתו לישראל, לימד באקדמיות של רוטרדם וארנהם. בישראל, שימש עורך במכון למוזיקה ישראלית ונגן בסינפוניינטה הישראלית. כיום מלמד יחידים, סדנאות וכיתות אמן. כסולן, ניגן עם תזמורות רבות בהולנד וישראל. מופיע בישראל, אירופה וארצות הברית כסולן ובהרכבים קאמריים.

ברמן מרבה להופיע עם ההרכבים "שלישיית תמר", "דואו 4" עם הפסנתרן מאיר ויזל וכן בהרכבים עם 4 זמרים ועם החלילנית ההולנדית אבבי דה קוואנט (מאז 1970). בעבר התפרסם מאוד "דואו באר שבע", עם הפסנתרנית המנוחה שרה פוקסון. ברמן הקליט 2 אלבומי יחיד (מלחינים הולנדים מהמאה ה-20 ותקליטור כפול של הסונטות הבלתי גמורות של פרנץ שוברט, עם סיומיו של ברמן). הוא הקליט עוד 12 אלבמים עם נגנים נוספים, במחציתם השתתפה גם פוקסון. הקליט רבות לתחנות רדיו בגרמניה, הולנד, ישראל ואירלנד והשתתף בתוכניות טלוויזיה בארצות הברית, הולנד וישראל.

לצד עבודתו כמבצע ומורה, ברמן הלחין יצירות מקוריות רבות, קדנצות לכל הקונצ'רטי לפסנתר של היידן מוצרט ובטהובן, סיומים ליצירות בלתי גמורות ותפקידי פסנתר נוספים ליצירות של מוציו קלמנטי ודניאל שטיבלט. סיומיו לסונטות הבלתי גמורות של שוברט ולאמנות הפוגה של יוהן סבסטיאן באך זכו לפרסום ניכר.

## [עריכה] קישורים חיצוניים

- ברט ברמן (אתר בית באנגלית)
- הלחנה של ברט ברמן
- רשימות על פרנץ שוברט

מקור: http://he.wikipedia.org../../../%D7%91/%D7%A8/%D7%98/%D7%91%D7%A8%D7%98_%D7%91%D7%A8%D7%9E%D7%9F.html

קטגוריות: פסנתרנים | מוזיקאים ישראלים | מלחינים ישראלים | מוזיקאים הולנדים | מלחינים הולנדים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- Italiano
- Latviešu
- Nederlands
- Português
- Slovenščina
- 中文